牛丸源自客家菜。早年賣牛丸嘅小販，多數係客家人。小販行過汕頭街頭巷尾，擔住牛丸，一路挑，一路賣。晚黑，韓江一帶，韓堤路八角亭到公園後面，成日有艇穿梭，船頭掛盞燈仔，為泊嗰處嘅客家貨船賣宵夜，賣牛丸湯。二十世紀四十年代，新興街一帶飲食攤檔好多，羅錦章造牛丸最出名，有特色。以後又有外馬路大香山牛丸同鎮邦街牛丸，檔檔嘢食都賣。改革開放以後，牛丸成為潮汕美食美名遠揚，壟美齋牛丸，用料上等，口味正宗，最爲出名。